
Ldximias animi dotes non secus ac prae- 
clara mcrita, r/uibus excellis, Eques et Co- 
mes praestantissime , mecum ipse conside- 
rans dubius haesi, num liceret mihi amplis^ 
simo Nomine tuo primum hunc, quem a me- 
dica Schola attigi, laborum meorum fructum 
exornare. Non enim me et brevem, incon- 
cimihmf/ue lucubrationem hanc tanto hono- 
re dignam existimaveram. Cum vero in me- 
moriam revoco Te pro singulari+f/ita polles, 

animi benignitate a primo studiorum meo- 
rum fastigio mc humaniter excepisse, sum- 
moque favore prosequutum fuisse, in spem 
adducor Te comiter, ut soles, hanc meam 
disquisitionem fore accepturum. Eam ergo, 
qualiscumque sit, tuo patrocinio committo, 
et cum meam erga Te existimationem, et 
gratum animum publice, solemniterque pro- 
fiteor, sine, quaeso, ut eadem tua in poste- 
rum fruar benevolentia. Vale. 

DE 

NERVORUM CANALICULIS 



JNfemo, qui in re medica pamm versatus fuerit, in- 
ficiari poterit summa studia, diligentissimasque inqui- 
sitiones, quibus clarissimi viri ad reconditam partium 
corpus liumanum componentium structuram detegen- 
dam usi sunt, plurimum in curandis morbis adtulisse 
emolumenti. 

Quod si Anatome scienter exculta partium fere 
omnium organicarum naturam, et nexum potuit evi- 
dentissime nobis explanare, si Baglivius, Morgagnus, 
aliique pronuntiare non dubitarunt, nullum fore in 
exercenda medicina satis peritum , qui summus una 
simul non fuerit anatomicus ; si de organi alicujus 
morbo disputare non possumus cum organi ipsius 
fabricam atque officium , quod exinde consequitur, 
ignoramus; si demum unaquacque defunctorum bo- 
minum investigatio supervacanea profecto esset, cum 
de vitio partium ex nota earum mole, ac naturali 
textura judicare nobis non liceret; illud tamen do- 
lendum nobis summopere est, penitiorem nervorum 
compagem summorum virorum diligentiam bactcnus 
effugisse. Multi tamen hac de re varia protulerunt 

judicia , cumque haud ita pridem 
nulla aGallo quodam medico evulgata fuerint ad ner- 
vorum canaliculos patofaciendos, et clarissimus Prae- 
ceptor meus Florianus Caldanius auclor milii fuerit, 
et suasor ut eadem experimenta tfecura una institue- 
rera, quid ipse mecumviderit brevi sermone complecti 
volui. Idque perlibenter sane : cum enim ad summos 
bonores in medica institulione assequendos de aliquo 
mibi arguraento coram vobis disputandum esset , nil 
jucundius, nilque acceptius accidere poterat, quam 
observationum, quas proferara, nobilissiraum inter vos 
ipsos testem atque sponsorcm producere. 

Sinite tamen ut, quae de nervorum canaliculis sen- 
serint alii, breviter pracmittara. Ruyscbius perillu- 
stris, suisque temporibus in scrutandis corporis hu- 
mani partibus nulli secundus repetitis expcrimentis 
suffultus sibi suadere potu^t nervos ex fibrillarura rai- 
nutissiraarura congerie componi omnino inter se di- 
stinctarum. Rem accuratius dein investigans Varolii 
opinionem sequutus statuit basce fibrillas raedullari 
tantum substantia constare, quae extra cerebrura, et 
medullam spinalcm protracta duplici investitur invo- 
lucro, quorum unura elasticum, ac tenax durae raa- 
tri , alterum tenuius piae raatri, ac membranae arach- 
noideae debetur. Plures binc fibrillae medullarcs ner- 
vum majorem, numcro minores nervum rainorem 
ex eorum sententia componunt, quaeque intcr se con- 
nectuntur pcr tunicam cellulosara vasis oranis gene- 
ris confertara. 

■ 

Haec Ruyscbiana doctrina a siunmo Boerbaavio 
quoque confirmatur. Putat siquidem ille omne id , 

quod anatomici nervomm nomine distinguunt, nil 
aliud esse , nisi exiguam medullam in fibrillas sejun- 
ctam, validisque membranis inclusam. Sicuti vero sub- 
«tantiam cerebri, et cerebelli, et oblongatam, et spi- 
nalem medullam, quae juxta Boerbaavium a fibrillis 
cerebri productis , et diversimode intextis efficitur, 
lotidem canaliculis tenuissimis, et perviis constare 
existimat , per quos bumor subtiUssimus dccurrit a 
mirifica corticalis substantiae fabrica praeparalus, et 
secrelus , vique peculiari per illos impulsus ; ita ner- 
vos iisdem fibrillis medullaribus efformatos cavos esse 
judicat, quos assiduo (luidum permeat nervosum di- 
ctum. Quam ca\itatem in nervis, prius quam Boe- 
rhaavius, statuerunt Pacbionius, Lancisius, Malpi- 
gbius, Leeuvvenboeckius, Baglivius, Fridericus Hoff- 
mannus, aliique, et una simul peculiare fluidum ca- 
naliculos decurrens docuerunt; inter vero Neoteri- 
cos Lnzer, Tissotius, Marlimis, Coopraannus, Ma- 
zer, lUrz, Planter, WaJter, etc. 

Quamquara sumraa fuisset horum virorum aucto- 
ritas, acrique ipsi ingenio donarentur in perscrutan- 
dis naturae operibus, attamen ob luculentos anatomes, 
et physiologiae progressus validissirai sententiae illi 
oppugnatores insurrexere. Et primo cruidem sflentio 
praetermittendum minirae censeoquid jam prius enun- 
ciaverit Godfredus Bidloo, qui se acerrimum fluidi 
nervei liostem esse profitetur. Hicce profecto nervis 
non solum oculo nudo, et per microscopium iterum, 
lteruraque attentissime perspectis, verum etiara ma- 
cerationis, et injectionis auxilio nullam in ipsis cavi- 
tatem aifirraat detegisse. Vidit reapse ncrvos ligatos 

infra ligatttram infiari, sed hoc phoenomenon jur*, 
mcritoque vasis tribuit constrictis, quae in nervorum 
superficie disseminantur. Quamobrem opinatur ner- 
vos quamplurimis constare fibris, iisque solidis per 
cellulosum textum insimul colligatis. 

Albinus, cujus summa in vasis replendis induslria 
omnibus innotescit, propriis observationibus innixus 
maximam partem substantiae illius, quae cerebrum 
ambit, et corticalis dicitur, ex vasis fabrefactam esse 
vidit, et medullam cortici dumtaxat adbaerere cujus- 
dam lanuginis, et vasorum ope ex una in alteram 
substantiam penetrantium. Neque cx eo quod arte- 
riolae a corticc in medullam traducantur concluden- 
dum esse censet medullam ex totidem constilui cana- 
liculis. n Penetrant in ea, ita scripsit Albinus, ut va- 
» sa penetrant in ossa , et non magis quam ex ossea 
» natura haec, constant illae ex medullari. Et neque 
» habitus ejus, neque id, quod ocuiis cernere polui, 
» quicquam obtulit, quo adduci ad suspiciendum pos- 
» sim e canaliculis eam constare, nihil quod ejusmo- 
» di quid indicet, nihil quod deducat in hanc senten- 
» tiam , videlicct e sanguine in cortice encephali , et 
» spinae medulla secretum humorem quemdam per 
» medullae, nervorumque canaliculos in corpus omne 
» duci. » 

Nullam unquam cavitatcm, nullumque liumorem 
tot in experimentis offendit Hallerus cura nervos vel 
acu, vel vinculo torquebat, et si ilh probabile videtur 
vapore quodam irrorari nerveas fibras, atque nutriri, 
cxhalantibus vasculis vaporem tribuit per cellulosum 
textum uerveas fibras circumambicntem distributis, 



Digitized by Google 



9 

cum praecipue neque adeps quandoque in eodem 
textu desidcretur. 

Non me latet quot alia argumenta contra flui- 
dum nerveum Physiologi protulerint; et praeter Brin- 
nium aliosque in mentem vestram, dbctissimi Viri, 
dissertationem revoco Sehreiberi De improbabili 
Jluidi nervei existentia Halae conscriptam ( anno 
1777) et Antoni Michelitz in Reg. Pragensi Uni- 
versitate Professoris opusculum Pragae editum ( an- 
no 1782) , in quo hypothesim spirituum anima- 
lium scrutatur , firmiterque oppugnat ; Joan. Bapt. 
Marzari disputationem typis commissam (an. 1782): 
aurea tandem scripta 111. Leopoldi Caldani, qui sum- 
ma sagacitate et innumeris fere dixerim argumentis 
fluidi nervei existentiam oppugnat. 

Sed ( quod mirum magis videri debet ) neque in 
defmienda elementorum compage, quibus nervi con- 
flantur, consentiunt auctores. Siquidem a Turre (Nuo- 
ve osservazioni microscopiche , Napoli 1776), et 
Georgius Prochascka [De nervorum structura Vin- 
dobonae an. 1779) ope acutarum lentium statuere 
primo potuerunt pene nullam esse differentiam inter 
substantiam ccrebri corticalem et mcdullarem. De- 
texerunt postca ulramque substanliam componi im- 
mensa plane multitudine globulorum, qui inter se 
peculiari quodam, ac elastico nexu cohaerent. Dum 
vero a Turre globulos illos in liquore aliquo pelluci- 
do et viscoso , quem crystallinum appellat , natare 
opinatur; Proehascka e contra neque hujus liquoris 
praesentiam, neque globulorum natatum observare po- 
tuit. Immo ex institutis pcricuiis, concludit globulos 

minime moveri a cercbro per nervos ad totum cor- 
pus, ut dicit a Turre, sed manere semper in eodem 
loco intercedente tantum tela cellulari tenuissima, ac 
summopere pellucida, cujus ope non solum ii globuli 
magis inter se debite cohaerent , sed etiam nutriri , 
ignotoque suo muneri fortassis etiam fungi videntur. 
Quoad illorum intimam compositionem nii certi de- 
terminare uterque voluit ; figuram vero si non sphae- 
ricam , irregulariter tamen rotundam inspexere. Ast 
si a Turre e propriis investigationibus evictus fuit 
globulos illo» diversae magniludinis esse, nempe maxi- 
mos in cerebro, minores in cerebello, adhuc minores 
in medulla oblongata et spinali, minimos demum in 
nervis ; diffcrentia istiusmodi non paluit Procbasckae, 
qui globulos plane omnes ejusdem fere molis esse 
adserere non dubitavit, etsi globuli medullares bovis 
cum humanis comparati vix differrent inter se. Tan- 
dem mcdullarem nervorum substantiam ex similibus 
globulis compositam esse uterque vidit eo tantum di- 
scrimine, quod nimirum non tam promiscue ii glo- 
buli confusi videantur in cortice, et medulla cerebri, 
verum in rectas lineas ordinati ita, ut fibras reprae- 
sentent. Porro dum nonnihil clasticitatis subslantiae 
cerebri tam corticali, quam meduilari concedunt, fir- 
mitatem, ac duritiem nervorum meningi tribuunt, seu 
membranae vasculosae, quae medullam in plures fa» 
sciculos divisam includit. Id quod sane et a clarissi- 
mo Leopoldo Caldanio confirmatum fuit cum globu- 
los resistentes tenui membrana ccllulari conclusos et 
in cerebri, et in nervorum substantia se vidisse dc- 
clarat. 

Ast ultra progrediamur. Alexander Monrq cere- 
brum, nervosque fibris solidis non rectis, sed circum- 
volutis constare atiirmat, quarum unaquaeque quoad 
diametrum cum parte pollicis comparari potest. 

Felix Fontana (Observations sur la structure 
des nerfs faites a Londre en 1779) postquam to- 
tum se dederit ad intimam nervorum texturam co- 
gnoscendam propriis devictus experimentis proposuit 
nervos ex inuumeris cylindris simpbcissimis , unifor- 
mibus, pellucidis esse confectos. Quibbet aulem cy- 
lindrus juxta auctorem efformatur ab humore gclati- 
noso, pellucido, minime in aqua solubili, membranu- 
La subtilissima involuto : unicuique cylindro proprium 
involucrum datum fuit vaginae exterioris ad instar, 
quod multiplici fdorum flexuosorum numero compo- 
ni videtur. Hinc concludit, plures atque plures cy- 
lindros simul junctos nervulum vix oculis percipien- 
dum efficere, a quorura vero congerie nervi omnes 
raajores derivantur. 

Vestra procul dubio, Praeceptores sapientissimi , 
abutcrer patientia, si alias atque alias exponerem ii- 
Kistrium aliundc virorum iu hac re opiniones publici 
juris factas. Antequam vero ad experimenta transeara, 
quibus Parisicnsis Bogros Regiara scientiarum Aca- 
demiam de nervorum fabrica certiorera fecit , prae- 
raittere necessariuin esse judico quid prius Reil in 
cadcra invesligatione expertus fuit. 

Hicce anatoinicus peritissiraus quaradam ncrvi por- 
tionem, ut proprio spoliaret nevrilemate, acido nitri- 
co cura aqua parum diluto per aliquid temporis sub- 
jecit, cx quo periculo agnovit oervos sine nevrileraate 

nil aliud esse, nisi .fibrarum medullarium sibi valde 
proximarum congenem. Dein solutione alkalina usus 
fuit, in quam alium immisit nervum usque ad mace- 
rationem. Hoc secundo experimento substantiam me- 
duliarem unicnique fibrae propriam destruxit, qua- 
propter demonstrare potuit nevrilema singulis illis 
fibris medullaribus singulam donare vaginam, ita ut 
unaquaeque fibra juxta Reil canalis fibratus nuncu- 
pari debeat substantia meduilari repletus. Quibus pe- 
riculis in optico nervo institutis, mercurium per il- 
lius canaliculos se injecisse testatur Reil aeque ac 
per alia nervorum fragmenta. 

Parisiensis Bogros (anno i825) breviorem, quam 
Reil, sequutus est viam , et propriis innixus observa- 
tionibus statuit quamcumque fibram nerveam 'tam- 
quam canaliculum considerari debere, ex eo quod 
injectio illas permeare liberrime potest tum vita vi- 
gente, quam post animalis interitum. Conspexit enim- 
vero injectionem faciliter, rapideque decurrere per 
nerveos canaliculos non secus ac si vas quoddam lym- 
pbaticum penetraret. Quod si liquidum injectum, 
postquam unum vel plures canaliculos repleverit, 
non amplius ob debilem impulsionis vim progredie- 
batur, ope levis supra nervum attritus illius incessui 
se favere poluisse declarat. Si fidem buic Anatomico 
praestare debemus, ramulos ipse nervi magni sym- 
patici una cum gangliis nulla diflicultate mercurio 
replevit : immo ganglia istiusmodi totidem canaliculis 
componi vidit insimul colligatis, adspectumque sub- 
stantiae rubro- cineraceo colore donatae praeseferen^ 
tibus. Hosce insuper canaliculos cum illis nervorum 

ab ipso ganglio proficiscentium communicare con- 
spexit, et, quod novum mihi profecto videtur, cum 
ostiolis quoque venularum, quae prope gangha decur- 
runt. Ganglia quoque intervertebraiia accurato exami- 
ne perpendens compertum habuit durae matris produ- 
ctiones, quibus ganglia obvolvuntur, textum spongio- 
sum efformare, cujus cellulae cum canaliculis gan- 
gliorum ex una parte , cum venis intervertebralibus 
ex altera continuantur. Quamobrem mercurius a Bo- 
gros repetitis vicibus in nervum intercostalem inje- 
ctus ad radiculas nervorum ganglia intervertebralia 
constituentium devenire numquam potuit. Si vero 
quispiam postulasset utrum in nevrilematc, an in sub- 
stantia medullari bi canalicuh inveniantur, res illico, 
teste Bogros, clarescit, cum repletus mercurio ner- 
vus acido nitrico prius immersus per plures dies in 
aqua macerelur: quo fit ut nevrilcma in gelatinosam 
ac pellucidam convertatur substantiam. Tunc nervus 
nevrilemate orbatus multas quidem fibras mcdullares, 
quibus constat, patefacit, earumque cavitatem, seu ca- 
naliculum adeo firmis parietibus finitum esse demon- 
strat, ut mcrcurii injecti pondus sustinerc valeat. 

Quae cum ita se habcant , pronum cst conjicere, 
quam difficile sit in tanta opinionum varietate, ac 
tam mulliplici experimenlorum copia veritatem erue- 
re. Eruntne in dubium revocandac Ruyschii et Bid- 
loo et Albini observationes? Omnis forsan fides prae- 
standa et a Turre el Prochasckae laboribus2 An ve- 
ram nervorum fabricam tantummodo inspexerunt 
Monro et Fontana? Anne id communi dignura est 
consensu quod Bogros protulit Rcil experimentis in- 

nixus ? Perarduum sane unicuique esse debet, el 
mihi prae caeteris de hisce rebus judicium ferre, 
tunc praesertim cum ope ratiocinii observationes, et 
experimenta nitimur infirmare. Et re quidem vera « 
nervi cavi essent , parietibus sohdis circumscriberen- 
lur, et motu aliquo donatis, ut contentus in iis li- 
quor, cujuscumque sit tenuitatis, circumiret. Sed si 
fatentur omnes nervorum filaraenta medullari substan- 
tia generatim conflari, quomodo nervorum canaliculi 
molli medulla efformarentur , ut Bogros arbitratur? 
Legibus quin immo physicis adversatur mollem sub- 
stantiam, eamque cavam liquorem continere, et pa- 
rietura motu liquoris ipsius incessui , et circuitioni 
favere . Praeterquamquod quale bisce canalibus per 
universura huraanura corpus vagantibus centrum erit 
assignandum? A quonam organo fluidum per ipsos 
decurrens paratur? Erit fortasse cerebrum et cen- 
trum ct organon hujusmodi secretioni destinatum? 
Refugit animus in tanta physiologicarum rerum luce 
id inente tantum concipere. 

Sed quaravis alia raulta essent argumenta, quae 
contra eorum opinionem adduci possunt , qui nervo- 
rum filamenta cava esse existimarunt, quamvis recen- 
tissima et valde praestantissiraa virorum doctissimo- 
rum physiologica praecepta iis objici possint, attamen 
sileat physiologia,etquoniam experimenta £11. Bogros 
in mediura attulit, ad experiraenta et nos manum 
admovere necesse est. 

Docet Anatoaiia quamcumque etsi tenuissimara 
corporis humani partem vasis donari, ut rite incre- 
scat, ct nutriatur. Si haec doctrina rationi consenta- 

nea est, nemo sane erit, qui dubitet nervos et incre- 
menti et nutritionis capaces vasis quampluriinis per 
intimam illorum texturam perreptantibus disseminari. 
Ad hoc confirmandum mihi praesto sit prae aliis ill. 
M. A. Leopoldus Caldani, qui in suis Insiitutionibus 
physiologicis, (cap.XIV. §. 199. in nota) ita scribit: 
« Plurimis observationibus innixus monere pro certo 
» possum inter nerveas fibrillas componentes tertium 
» quinti paris ramum duas , tresve arteriolas , venu- 
» lasque constanli, ut videtur, naturae ordine dccurre- 
h re, quae propriis ejusdem rami truncis comprehen- 
» duntur. Vascula haec, et arteriolae quidem talem ha- 
» bent habitum, ut prima fronte facile sit ea pro nerveis 
» Glamentis assumere: cumque praeterea haec vascula 
» absque vitrorum auxilio conspicua sint, plurima au- 
» tem alia in nervis lenti objectis detegantur, nervos 
» ipsos raaximam partero ex vascuhs, et cellulosa com- 
» poni conjectari non dubito. » Huic quoque senten- 
tiae favet perillustris Frank cum scribit: «ac re qui- 
» dem vera, vix a*lias reperias corporis partes vasorum 
» copia ditiores quam nervos , et quidem non solum 
» in eorum superficie, sed in ipsa pulpa.» {Praxeos 
univ. tnedic. praecepta. Tom. IV. cap. 5. pag. 127.) 
Quamquam vero haec Caldaniana conjectura nimiura 
exaggerata videatur Soemmerringhio ( vol. IV. iVe- 
vrotogiaj pag. i32, §. 137.) tamen et hicce quidem 
praeclarus anatomicus observavit vel unam, vel plu- 
res arterias nervorum propagines ab origine usque 
ad extremum consJanter sequi non solum, sed reti- 
cula efformare subtilissima , quibus iidem nervi , et 
singula ipsorum fdamenta insperguntur . Addit insu- 

per idem perillustris auctor nonnullis in partibus, ut 
contingit in facie , adeo copiosa esse haec vasorum 
reticula, ut, nervis cultro anatomico una cum arteriis 
aecurate detectis, et sedulo consideratis, fateri opor- 
teret, cuncta faciei vasa ad nervos tantum speotare. 

Pluribus vasis nervos exornari nos ipsi pluries au- 
divimus, et in nonnullis anatomicis praeparationibus 
conspeximus, ita ut aliquis fortasse suspicaretur mer- 
curium, aut quempiam alium liquorem in citatis pe- 
riculis a Gallo anatoraico evulgatis vascula penetrasse, 
potius quam medullares nervorum , quos dicunt , ca- 
naliculos. 

Qua de re cum laudatus Bogros affirmet rem fa- 
cillime votis respondere, cum illustri Praeceptore mco 
F. Caldanio summa diligentia, et ad veritatem solum- 
modo, si fieri posset, detegendam, haec instituta fue- 
runt experimenta. Ischiaticum primo nervum de ado- 
lescentis cadavere separavi, et aquae tradidi, in qua 
maceratus quatriduo fuit , et filamenta ab invicem 
sejuncta. Mercurio rcpletus tubus fuit in aciculam te- 
nuissimam terminatiis , quo ad minima lymphatica 
vasa dctcgenda Praeceptor utitur. Acie filamentum 
nerveum ita perforavimus, ut filamenti axim ipsa oc- 
cuparet. Mercurius fdamentum pervadit; ita tamen, 
ut, nevrilematis cellulis dilatatis, de filamenti spongio- 
sa aut ceilulosa textura nos redderet certiores. Idem 
nobis cxhibuerunt duo alia filamenta in memorato 
nervo tcntata : idem vidimus in nervo ischiatico, qui 
nulla solutus fuerat maceratione: idem in duobus 
filamentis ad nervum cutaneum internum brachii spe- 
ctantibus, et idem tandem iu nervo sympatico per 

collum decurrente, quin unquam de canaliculo su- 
spicio posset exoriri. 

Haec cura Caldanio ipsemet vidi, et haec vobi- 
scura solemniori hac die communicare volui, ut quid 
inde de quibusdara anatoraicis, physiologicis ac me- 
dicis novis portentis sentiendum sit, vos ipsi, Prae- 
ceptores et Auditores optirai, judicetis. 



* 

T H E S E S 



I. 

non sentiunt. 

II. 

Somnus et vigilia sunt duo status peculiares sy- 
stematis nervosi inter se tantum distantes ob 
vel minorem vel majorem energiam in ejus- 
flem functionibus. 

Vitalitas varia est in variis organis et sjrstema- 
tibus. 

IV. 

Circulatio sanguinis stimulo materiali debetur. 

Secretiones fieri non possunt nisi per canalia 
divergentia. 

